Sigurd Ullstreng

Sigurd Ullstreng (født ca. 1030, død ca. 1100), var en norsk lendmann og klostergrunnlegger på slutten av 1000-tallet.

 Lendmann 
Sigurd var sønn av Lodin Viggjarskalle, og kom fra gården Viggja sør for Trondheim. Han opptrer for første gang i Snorres Magnus Berrføtts saga, som Magnus Berrføtts (norsk konge 1093-1103) lendmann. Sigurd hjalp kong Magnus da Tore på Steig i 1095 gjorde opprør mot kongen.Snorre: Magnus Berrføtts saga, kap. 5 Sigurd omtales også i kongesagaene Morkinskinna og Fagerskinna. Han var blant annet med kong Magnus til Gøtaland for å kjempe mot svenske kong Inge,Snorre: Magnus Berrføtts saga, kap. 12-13 og han var Magnus' betrodde mann da den vikværske lendmannen Sveinke Steinarsson gjorde opprør.Morkinskinna: 207-209

 Klostergrunnlegger 
Rundt 1100 skal Sigurd ha stått bak grunnleggingen av klosteret på Nidarholm (nå Munkholmen). Slik bidro han til at klosterbevegelsen fikk innpass i Norge.NBL om Sigurd Ullstreng

 Referanser 

 Litteratur 
Fagerskinna, oversatt av Edvard Eikill. Saga Bok, Stavanger 2007
Morkinskinna, oversatt av Kåre Flokenes. Dreyer bok, Stavanger 2004
Snorre: Norges Kongesagaer, oversatt av Anne Holtsmark. Gyldendal, Oslo 1979

 Eksterne lenker 
Sigurd Ullstreng - Norsk biografisk leksikon

Kategori:Norske lendmenn
Kategori:Nordmenn fra norrøn tid
Kategori:Fødsler på 1000-tallet